Luh-e-mehfooz, Shaitan’S Power And Black Magic
Mairay pass jannay ka koe ilm nhi kai luh-e-mehfuz kya hai aur us main kya likha hua hai. Agar maan lain kai us main taqdeer kai faislay hain, toh phir usay koe bh nhi badal sakta, na hi jinnat aur na hi koe aur. Jinnat sirf thori si sun bun kar saktay hain asmanon sai, us sai agay unhain bh rasai nhi. Tafseel kai liya daikhain Quran 72:8-9 . ___ Jinnat rizq ki hasooli main Rukawat daal saktay hon gai nafsi zariyai sai jaisay apka employer apkay rizq main rukawat daal sakta hai, laikin iska yai matlab nhi kai ussay apkai rizq main kammi ya zayadti ka poora ikhtiyar mil gaya hai. Jinnat ka maamla bh baghair kisi thoos saboot kai issi par qayas kiya jaa sakta hai. Zindagi aur maut ka maamla bh isi usul par samjha jaa sakta hai. koe virus apko beemar toh kar sakta hai aur uski waja sai maut bh waqai hoo sakti hai, laikin maut Allah kai izan sai hi hogi, virus ya beemari aik zariya ban gaya, aisay hi jinnat kai maamlay ko samajhna chaiyai. Jaisay kai hum nai virus ko maut ka ikhteyar nhi diys, issi tarah jinnat kai pass bh koe aisa ikhteyar nhi hoo sakta.